
TECHNINĖ SPECIFIKACIJA

APLINKOS APSAUGOS VALSTYBĖS KONTROLĖS PAREIGŪNŲ UNIFORMOS 
DALIŲ – VI PIRKIMO DALIS
MARŠKINĖLIAI TRUMPOMIS RANKOVĖMIS - TAMSIAI ŽALIOS SPALVOS 

I. BENDRIEJI REIKALAVIMAI 


1.1. [bookmark: _Hlk166655628]Pirkimo objektas – marškinėliai trumpomis rankovėmis– tamsiai žalios spalvos, su kišenėmis (toliau – marškinėliai).
1.2. Esant poreikiui, Pirkėjas gali pareikalauti pasiūti nestandartinių dydžių prekių, neviršijant 2 proc. nuo preliminaraus kiekio.
1.3. Tiekėjas, su kuriuo bus sudaryta sutartis, visus antsiuvus uniformos dalims turi įsigyti pats, pagal pateiktą Perkančiosios organizacijos antsiuvo pavyzdį ir patikslintus CMYK kodus. Antsiuvas siuvamas ant pareigūnų uniformos marškinėlių trumpomis rankovėmis.
1.4. Atsiradus poreikiui, Pirkėjas turi teisę reikalauti gaminiuose atlikti neesminius pakeitimus.
1.5. Pardavėjas kartu su prekėmis turi pateikti objektyvius įrodymus (pvz.: gamintojo techninius dokumentus, bandymų ataskaitas, bandymų protokolus arba kitus lygiaverčius įrodymus), kurie patvirtina, kad prekės atitinka nustatytus reikalavimus. Gamintojo techninėse dokumentuose, bandymų ataskaitose, bandymų protokoluose privalomi šie duomenys – tikslus įstaigos pavadinimas, objekto identifikavimas, nustatomo rodiklio pavadinimas, bandymo metodas, nustatyto rodiklio reikšmė, atsakingo asmens pavardė ir parašas. Bandymų metodai ir rodiklių reikšmės turi atitikti šios techninės specifikacijos 1.2 - 1.4 lentelėse nurodytus bandymų metodus bei rodyklių reikšmes.
1.5.1. Prekių atitikimą patvirtinantys dokumentai turi būti parengti lietuvių kalba. Jei kurie nors teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą arba kad vertimą atlikusio asmens parašas būtų patvirtintas notariškai.
1.6. Jei šioje techninėje specifikacijoje nurodyta konkreti prekė, gamintojas ar tiekimo šaltinis, gamybos procesas, prekės ženklas, patentas, kilmės šalis, tai laikoma, kad jie tik orientaciniai ir konkurso dalyvis gali teikti savo savybėmis lygiavertes prekes (medžiagas).
1.7. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintu Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) 6 punktu,   prekė, kuri turi būti tiekiama ar perduodama antrinėje pakuotėje, ji turi atitikti pakuotėms nustatytus minimalius aplinkos apsaugos kriterijus, nebent tai prieštarauja higienos normoms (Tvarkos aprašo  2 priedo II skyrius), t. y. pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos:

	Eil. Nr.
	Pakuotės medžiaga
	Ženklinimas
	Atitiktį reikalavimams įrodantys dokumentai
(pateikiami su pristatomomis prekėmis)

	1.7.1.
	Popierius ar kartonas
	PAP (arba PAP nuo 20 iki 39)
	Tiekėjo ar gamintojo dokumentai, įrodantys, kad pakuotės yra homogeniškos ir (ar) atitinkamai paženklintos, arba atitiktis standartams, pagal kuriuos įrodoma, kad pakuočių medžiagos perdirbamos pvz., standartas LST EN 13432 „Pakuotė. Naudotų pakuočių, numatomų kompostuoti ir biologiškai skaidyti, reikalavimai.“, standartas Voluntary Standard for Repulping and Recycling Corrugated Fiberboard Treated to Improve Its Performance in the Presence of Water and Water Vapor, standartas RecyClass ar kitas lygiavertis standartas, arba 
Aplinkos apsaugos agentūros interneto svetainėje () skelbiamame atliekų tvarkytojų, turinčių teisę išrašyti gaminių ir (ar) pakuočių atliekų sutvarkymą įrodančius dokumentus, sąraše nurodytų atliekų perdirbėjų ar eksportuotojų dokumentai, pagrindžiantys, kad tokios pakuotės, tapusios atliekomis, gali būti perdirbamos.



Bendrieji kokybės reikalavimai

1.8. Gaminyje neleidžiami to paties audinio detalių atspalviai. Gaminio furnitūra, siuvimo siūlų spalva turi būti priderinta prie pagrindinio audinio spalvos, jei nenurodyta kitaip.
1.9. Gaminio estetinė išvaizda ir siuvimo kokybė turi atitikti bendrus šios kategorijos gaminiams keliamus reikalavimus: 
1.9.1. vizualiai apžiūrint gaminį bei siūlinius sujungimus, neturi būti bangavimosi, raukšlėtumo, praleistų dygsnių ar nutrūkusių siūlų, detalių sutraukimo, kraštų iškreivinimo, siūlių pločio nevienodumo, peltakių iškreivinimo, dygsnių sutankėjimo, išretėjimo ar praleidimo ir pan.;
1.9.2. gaminys privalo būti simetriškas. Porinės detalės tarpusavyje turi būti pasiūtos identiškai lygios ir gaminyje išdėstytos simetriškai;
1.9.3. visi gaminio apdailos elementai turi būti pasiūti kokybiškai ir tvarkingai;
1.9.4. detalių susiuvimo siūlės, visi peltakiai turi būti lygūs, neleidžiamas jų kreivumas. Visos siūlės turi būti tinkamai užtvirtintos, užtvirtinimai neturi ardytis;
1.9.5. gaminys turi būti tinkamai išvalytas nuo siūlų likučių (siūlių užbaigimo ir užtvirtinimo vietose, detalių sujungimo vietose neturi būti palikta neapkirptų siūlų galiukų ir t.t.);
1.9.6. siuvimo siūlų storis ir dygsnių tankumas turi užtikrinti siūlių stiprumą.
1.10. Uniformos dalių konstravimui turi būti panaudoti LST ISO 8559-1 (ISO 8559-1) “Drabužių konstravimas ir antropometriniai matavimai. Kūno matmenys“ arba lygiaverčio standarto duomenys.
1.11. Moteriškos uniformos dalys turi būti sukonstruotos atsižvelgiant į moterų figūrą.

II. GAMINIŲ ŽENKLINIMAS IR PAKAVIMAS

2.1. [bookmark: _Hlk197779555]Gaminių ženklinimas turi būti lietuvių kalba. Ženklinimo rekvizitai turi būti gerai matomi, patikimai pritvirtinti, neištrinami ir aiškūs, kad neklaidintų vartotojo. Rekvizitų matmenys turi būti pakankamo dydžio, kad būtų galima lengvai perskaityti ir suprasti informaciją. Informacija turi būti lengvai įskaitoma visą gaminio naudojimo laiką. Gaminių ženklinimas turi būti išorinis ir vidinis:
2.1.1. vidinė etiketė, tekstilinė juostelė, kuri tvirtinama vidinėje gaminio siūlėje, kurioje turi būti nurodyta: tiekėjo pavadinimas, dydis, pilnas gaminio pavadinimas, audinio sudėtis, priežiūros ženklai (pagal standartą LST EN ISO 3758:2005), pagaminimo data (metai, mėnuo);
2.1.2. išorinė etiketė, kurioje turi būti nurodyta: tiekėjo pavadinimas, pilnas gaminio pavadinimas, dydis. Išorinė etiketė turi būti priklijuota ant įpakavimo maišelio.
2.2. Kiekvienas gaminys turi būti supakuotas į įpakavimo maišelį.
2.3. Prekės turi būti supakuotos į kartonines dėžes. Ant dėžės šono pritvirtinama A4 formato etiketė, kurioje nurodoma: tiekėjas, gaminio pavadinimas, kiekis.

III. MINIMALŪS APLINKOS APSAUGOS KRITERIJAI GAMINIUI (AUDINIUI)

3.1. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintu Aplinkos apsaugos kriterijų taikymo, vykdant žaliuosius pirkimus, tvarkos aprašu (toliau – Tvarkos aprašas) perkamos prekės patenka į Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąrašą, nurodytą Tvarkos aprašo 1 priede (toliau – produktų sąrašas) ir jiems privalomai taikomi minimalūs aplinkos apsaugos kriterijai, nurodyti Tvarkos aprašo 2 priedo IX skyriuje TEKSTILĖS GAMINIAI:
3.1.1. pagal Tvarkos aprašo 2 priedo 9.1.1 ir 9.1.2 papunkčius:
	Gaminys/audinys
	Reikalavimas pagal Tvarkos aprašo 2 priedo 9.1.1. papunktį
	Atitiktį reikalavimams įrodantys dokumentai
(pateikiami su pristatomomis prekėmis)

	 3.1.1.1.Marškinėliai trumpomis rankovėmis
 trikotažinės medžiagos audinys;
Pagalbinis audinys;
Rankogalių audinys
  
	Tekstilės pluoštuose neturi būti cheminių medžiagų, pripažintų didelį susirūpinimą keliančiomis cheminėmis medžiagomis ir įrašytų į kandidatinį autorizuotinų cheminių medžiagų sąrašą pagal 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (toliau – REACH reglamentas), 59 straipsnį, jeigu jų koncentracija produkte didesnė kaip 0,1 proc. pagal masę
	Bandymų ataskaita, pripažintos įstaigos arba paskelbtosios (notifikuotos) institucijos atlikto bandymo protokolas, EU Ecolabel arba kitas I tipo ekologinis ženklas, atitinkantis standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“, OEKO-TEX® STANDARD 100 sertifikatas arba kitas lygiavertis įrodymas.



	Reikalavimas pagal Tvarkos aprašo 2 priedo 9.1.2. papunktį

	Gaminys/audinys (techninės charakteristikos nurodytos lentelėje)
	Taikomi apribojimai medžiagoms
	Koncentracijos ribos
	Bandymo metodas
	Atitiktį reikalavimams įrodantys dokumentai (pateikiami su pristatomomis prekėmis)

	3.1.1.2.Marškinėliai trumpomis rankovėmis
 trikotažinės medžiagos audinys;
Pagalbinis audinys;
Rankogalių audinys

	Negalima naudoti azodažiklių, galinčių skilti į aromatinius aminus.
	Kiekvieno amino ne daugiau kaip 30 mg/kg
	LST EN ISO 14362-1 arba LST EN ISO 14362-3, arba lygiavertis bandymo metodas
	 Bandymų ataskaita, pripažintos įstaigos arba paskelbtosios (notifikuotos) institucijos atlikto bandymo protokolas, EU Ecolabel arba kitas I tipo ekologinis ženklas, atitinkantis standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“, OEKO-TEX® STANDARD 100 sertifikatas arba kitas lygiavertis įrodymas.

	 3.1.1.3.Marškinėliai trumpomis rankovėmis
 trikotažinės medžiagos audinys;
Pagalbinis audinys;
Rankogalių audinys

	Nurodytų medžiagų negali būti galutiniame gaminyje:
-       nonifenolio
-       oktifenolio
	Bendras kiekis  < 100 mg/kg
	 
	

	 
	- nonilfenoletoksilatų
-   oktilfenolio etoksilatų
	Bendras kiekis  < 100 mg/kg
	ISO 18254-1 arba ISO 18254-2, arba lygiavertis bandymo metodas
	



3.1.2. pagal Tvarkos aprašo 2 priedo 9.2 papunktį:
	Reikalavimas pagal Tvarkos aprašo 2 priedo 9.2 papunktį

	Gaminys/audinys
	Reikalavimas
	Atitiktį žaliojo pirkimo reikalavimams įrodantys dokumentai
(pateikiami su pristatomomis prekėmis)

	3.1.2.1.Marškinėliai trumpomis rankovėmis:
trikotažinės medžiagos audinys;
Pagalbinis audinys;
Rankogalių audinys

	Visas tekstilės gaminyje esantis poliesterio pluoštas turi būti 100 proc. pagamintas iš perdirbtų atliekų (Tvarkos aprašo 9.2.1 papunktis).
	gamintojo ir (ar) tiekėjo techniniai dokumentai, gamintojo ir (ar) importuotojo, ir (ar) tiekėjo rašytinis patvirtinimas, saugos duomenų lapas, gamintojo bandymų ataskaita, protokolas, gamintojo ir (ar) tiekėjo deklaracija (pateikiant objektyvius įrodymus), aplinkosauginė produkto deklaracija, pripažintos įstaigos arba paskelbtosios (notifikuotos) institucijos atlikto bandymo protokolas, dokumentai, įrodantys, kad produktai atitinka nustatytus reikalavimus, arba kiti lygiaverčiai įrodymai.


	Reikalavimas pagal Tvarkos aprašo 2 priedo 9.2.2 papunktį 
(pagal 9.2.2.1. arba 9.2.2.2., pasirinktinai)

	3.1.2.2.Marškiniai trumpomis rankovėmis:
trikotažinės medžiagos audinys;
pagalbinis audinys;
rankogalių audinys.
	Audinyje naudojamos medvilnės pluoštas turi atitikti bent vieną iš šių minimalių aplinkos apsaugos kriterijų:
1) sudarytas iš ne mažiau kaip 20 proc. organiškai išgautos medvilnės pagal nustatytus reikalavimus 2007 m. birželio 28 d. Tarybos reglamentu (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantis Reglamentą (EEB) Nr. 2092/91; 
arba
2) sudarytas iš ne mažiau kaip 10 proc. perdirbtos medvilnės pluošto.
	gamintojo ir (ar) tiekėjo techniniai dokumentai, gamintojo ir (ar) importuotojo, ir (ar) tiekėjo rašytinis patvirtinimas, saugos duomenų lapas, gamintojo bandymų ataskaita, protokolas, gamintojo ir (ar) tiekėjo deklaracija (pateikiant objektyvius įrodymus), aplinkosauginė produkto deklaracija, pripažintos įstaigos arba paskelbtosios (notifikuotos) institucijos atlikto bandymo protokolas, dokumentai, įrodantys, kad produktai atitinka nustatytus reikalavimus, arba kiti lygiaverčiai įrodymai.





[bookmark: _Hlk197678296]IV. REIKALAVIMAI MARŠKINĖLIAMS TRUMPOMIS RANKOVĖMIS - TAMSIAI ŽALIOS SPALVOS 

4.1.  Marškinėliai trumpomis rankovėmis - tamsiai žalios spalvos (toliau – marškinėliai) Polo tipo. Marškinėliai moterims turi būti sukonstruotos atsižvelgiant į moterų figūrą.
4.2. Marškinėliai turi būti pasiūti iš gerai išlaikančios formą trikotažinės medžiagos. Trikotažinės medžiagos mezgimo raštas – lastikinis pike arba lygiavertis. Medžiagos techninės charakteristikos nurodytos šios techninės specifikacijos 1.2 lentelėje.
4.3. Marškinėlių dydžiai pateikti 1.1 lentelėje.

[bookmark: _Hlk194654138]1.1. lentelė Marškinių dydžių 
	Gaminio dydis
	S
	M
	L
	XL
	2XL
	3XL
	4XL
	5XL

	Krūtinės apimties ribos, cm
	87-90
	93-98
	99-104
	105-110
	111-116
	117-122
	123-128
	129-134

	Ūgio ribos, cm
	167-172
	173-178
	179-184
	185-190



4.4. [bookmark: _Hlk197864331]Marškinėliai siuvami pagal Pirkėjo pateiktą dydžių skalę.
4.5. Marškinėliai turi būti sukonstruotos taip, kad užtikrintų tinkamą prigulimą prie kūno, vilkint uniformos sluoksnių sistemos drabužius, bei nevaržytų judesių. 

 Marškinėlių modelio aprašymas ir techniniai reikalavimai

4.6. Marškinėliai tiesaus silueto, siuvami iš tamsiai žalios spalvos trikotažinės medžiagos tipo Pike, trumpomis rankovėmis, su užsegimu prie apykaklės. Marškinėlių detalės kerpamos mezgimo kryptimi. Marškinėlių modelis pateiktas 1.1, 1.2 eskizuose. Trikotažinės medžiagos techninės charakteristikos pateiktos 1.2 lentelėje.
4.7. Aprašyme ir eskizuose matmenys pateikti baziniam dydžiui 3XL. Bazinio dydžio pagrindiniai matmenys pateikti 1.4 lentelėje.
4.8. Marškinėlių apykaklė atverstinė, su atskirai kirpta stove. Apykaklė ir stovė su pakietinimu iš flizelino. Apykaklės viršutinė pusė ir stovės išorinė pusė iš pagrindinės medžiagos. Apykaklės apatinė pusė ir stovės vidinė pusė iš pagalbinio audinio. Pagalbinio audinio spalva turi derėti prie pagrindinės medžiagos spalvos. Pagalbinio audinio techninės charakteristikos pateiktos 1.3 lentelėje.
4.9. Stovės kairiajame krašte turi būti siuvinėta horizontali sagos kilpa. Stovės kairiajame krašte turi būti prisiūta saga.
4.10. Iš apatinės apykaklės pusės, (10±2) mm atstumu nuo apykaklės kraštų turi būti prisiūtos dvi (15±2) mm pločio lystelės iš pagalbinio audinio. Lystelėse turi būti po vieną siuvinėtą sagos kilpą, kurių pagalba apykaklę galima prisegti prie marškinėlių.
4.11. Marškinėliai priekyje su prakarpa, kurioje suformuotas užsegimas iš dviejų sagų. Prakarpos plotis (30±3) mm.
4.12. Prakarpos apatinis kraštas, iš išorinės pusės, o prakarpos viršutinis kraštas iš vidinės pusės apsiūti apsiuvu iš pagalbinio audinio.
4.13. Prie prakarpos viršutinio krašto turi būti prisiūta lystelė iš dvigubo pagalbinio audinio, kurios pagalba suformuojamas paslėptas užsegimas. Tuo tikslu lystelėje turi būti siuvinėtos dvi vertikalios sagos kilpos. Laisvas lystelės kraštas per vidurį papildomai sutvirtintas su prakarpa horizontalių (9-11) mm ilgio įtvirčiu.
4.14. Prakarpos apačia sutvirtinta dviguba siūle.
4.15. Marškinėlių rankovės vientisos, statytos.
4.16. Į pečių siūles turi būti įsiūta papildoma juostelė iš pagalbinio audinio. 
4.17. Marškinėlių rankovių apačia su lastikiniu rankogaliu. Rankogalio kraštų sujungimo vieta apsiūta (25±3) mm pločio juostele iš pagalbinio audinio. Rankogalių spalva turi būti artima trikotažinės medžiagos spalvai. Lastikinių rankogalių medžiagos techninės charakteristikos pateiktos 1.4 lentelėje.
4.18. Ant kairės rankovės, žasto srityse prisiūtas apvalus antsiuvas su užrašu „LIETUVOS APLINKOS APSAUGA“.
4.19. Marškinėlių apačia (2,0-2,5) cm pločio palanka. Palanka nupeltakiuota 2-jų adatų plokščiasiūle siuvimo mašina.
4.20. Marškinėlių šoninių siūlių apačioje suformuoti (5,0-5,5) cm ilgio skeltukai.
4.21. Marškinėlių priekio kairėje pusėje, krūtinės srityje išsiuvinėtas užrašas „APLINKOS APSAUGA“. Iš vidinės pusės logotipo išsiuvinėjimo vieta uždengta klijine medžiaga.
4.22. Prie marškinėlių priekio dešinės pusės, krūtinės aukštyje, turi būti prisiūta kibaus tekstilinio užsegimo švelni pusė (su kilputėmis) pavardės juostelės tvirtinimui. Juostelės ilgis (10±0,2) cm, juostelės plotis (2±0,2) cm.
4.23. Marškinėlių siūlės turi būti nupeltakiuotos pagal eskizus.
4.24. Reikalavimai papildomoms medžiagoms ir furnitūrai:
4.24.1. Siuvimo siūlai turi būti iš poliesterio, neblunkantys, jų spalva deranti prie trikotažinės medžiagos spalvos;
4.24.2. Sagų spalva turi derėti prie trikotažinės medžiagos spalvos.

1.2. lentelė Trikotažinės medžiagos techninės charakteristikos 
	Eil.
Nr.
	Rodiklio pavadinimas,
mato vienetas
	Rodiklio reikšmė
	Bandymų metodo žymuo

	Atitiktį reikalavimams įrodantys dokumentai
(pateikiami su pristatomomis prekėmis)

	1.
	Pluoštinė sudėtis, %
	PES (poliesteris) 50 ± 5
CO (medvilnė)  50 ± 5
	–
	Gamintojo techniniai dokumentai arba bandymų ataskaitos, bandymų protokolai pripažintos įstaigos paskelbtosios (notifikuotos) institucijos

	2.
	Paviršinis tankis, g/m2
	215 ± 15
	LST ISO 3801 (ISO 3801); 
LST EN 12127 (EN 12127), arba lygiavertis
	

	3.
	Matmenų pokyčiai po skalbimo prie 40  ºC, %
	Metmenys  ≤ ±5,0 
Ataudai ≤ ±5,0 
	LST EN ISO 5077 (ISO 5077)
LST EN ISO 6330 (ISO 6330)
arba lygiaverčiai
	

	4.
	Nudažymo atsparumai, balais: 
  - skalbimui prie 400C
  - prakaitui
  - sausai trinčiai
 - šlapiai trinčiai
	
≥ 4
≥ 3
≥ 3
≥ 3
	
LST EN ISO 105 – C06
LST EN ISO 105 – E04
LST EN ISO 105 – X12
LST EN ISO 105 – X12
arba lygiaverčiai
	

	5.
	Spalvų koordinatės
	L= 31,78 
a =  0,80
b = 7,42
	LST EN ISO 105-J01 (ISO 105-J01) arba lygiavertis
	



1.3. lentelė Pagalbinio audinio techninės charakteristikos 
	Eil.
Nr.
	Rodiklio pavadinimas,
mato vienetas
	Rodiklio reikšmė
	Bandymų metodo žymuo

	Atitiktį reikalavimams įrodantys dokumentai
(pateikiami su pristatomomis prekėmis)

	1.
	Pluoštinė sudėtis, %
	PA – (45±3,0) %,
CO - (45±3,0) %
EOL – (5±2,0) %
	 –
	Gamintojo techniniai dokumentai arba bandymų ataskaitos, bandymų protokolai pripažintos įstaigos paskelbtosios (notifikuotos) institucijos

	2.
	Konstrukcija
	7±1mm x 7±1mm
	–
	

	3.
	Paviršinis tankis, g/m2
	140 ± 5%
	LST EN ISO 12127 arba lygiavertis
	

	4.
	Atsparumas dilinimui, sūkiai, Martindalio metodas
	≥ 100000
	LST EN ISO 12947-2 arba lygiavertis
	

	5.
	Matmenų pokyčiai po skalbimo prie 60  ºC, %
	Metmenys  ≤ ±3,0 
Ataudai ≤ ±3,0 
	LST EN ISO 5077 (ISO 5077)
LST EN ISO 6330 (ISO 6330)
arba lygiaverčiai
	

	6.
	Nudažymo atsparumai, balais: 
  - skalbimui prie 400C
  - prakaitui
  - sausai trinčiai
 - šlapiai trinčiai
	
≥ 4
≥ 4
≥ 4
≥ 4

	
LST EN ISO 105 – C06
LST EN ISO 105 – E04
LST EN ISO 105 – X12
LST EN ISO 105 – X12
arba lygiaverčiai
	



1.4. lentelė Rankogalių medžiagų techninės charakteristikos 
	Eil.
Nr.
	Rodiklio pavadinimas,
mato vienetas
	Rodiklio reikšmė
	Bandymų metodo žymuo

	Atitiktį reikalavimams įrodantys dokumentai
(pateikiami su pristatomomis prekėmis)

	1.
	Pluoštinė sudėtis, %
	PES (poliesteris) 50 ± 5
CO (medvilnė)  50 ± 5
	–
	Gamintojo techniniai dokumentai arba bandymų ataskaitos, bandymų protokolai pripažintos įstaigos paskelbtosios (notifikuotos) institucijos




1.5 lentelė Marškinėlių bazinio dydžio 3XL pagrindinių matmenų 
	Žymėjimas eskizuose
	Matavimo vieta
	Matmens reikšmė  (cm)
	Leistina paklaida
( ± cm)

	1.
	Nugaros ilgis, matuojamas nuo apykaklės įsiuvimo siūlės iki polo marškinėlių apačios
	75,0
	2,0

	2.
	Krūtinės apimtis, 1/2
	62,0
	1,5

	3.
	Rankovės ilgis, matuojamas nuo įsiuvimo siūlės iki rankovės krašto
	28,5
	1,0

	4.
	Rankovės krašto apimtis, 1/2
	18,0
	1,0

	5.
	Prakarpos užsegimui ilgis (matuojamas be stovės)
	14,0
	0,5

	6.
	Tarpas tarp rankovės įsiuvimo siūlės ir apvalaus antsiuvo krašto
	5,5*
	0,5

	7.
	Rankogalio plotis
	2,5*
	0,3

	8.
	Stovės plotis, matuojamas per vidurį iš vidaus
	2,8*
	0,3


*pastovus matmuo
Antsiuvas

4.25. Antsiuvas – apvalus, geltonos spalvos, žalios ir geltonos spalvos fone apvaliai juodomis raidėmis užrašyta „LIETUVOS APLINKOS APSAUGA“ ,centre baltos ir geltonos spalvų rombo figūros mėlynos ir žalios spalvų fone, šalia pavaizduoti geltonos spalvos stilizuoti keturi ąžuolo lapai, einantys simetriškai nuo centro į išorę. (1 pav.)
4.26. Antsiuvo skersmuo 95 mm. Užsiuvamas 50 mm atstumu nuo rankovės įsiuvimo siūlės. 
1 pav. Antsiuvas
[image: ]



1.1 eskizas Marškinėliai trumpomis rankovėmis - tamsiai žalios spalvos


[image: Paveikslėlis, kuriame yra apranga, karinė uniforma, rankovė, Sportiniai marškinėliai  Automatiškai sugeneruotas aprašymas]


1.2 eskizas Marškinėliai trumpomis rankovėmis - tamsiai žalios spalvos

[image: Paveikslėlis, kuriame yra eskizas, piešimas, tekstas, diagrama  Automatiškai sugeneruotas aprašymas]

